钦定古今图书集成/明伦汇编/官常典/第317卷 > 徐穆
## 钦定古今图书集成/明伦汇编/官常典/第317卷 > 徐穆

按《明外史顾清传》：“清同年生吉水徐穆，字舜和，举进
士第二，为编修，进侍读。正德初，颁朔朝鲜，其驿使告
故事，王不郊迎。穆反复折辨，卒如礼。数与陪臣质疑
义，穆酬对无滞。及还，赠遗无所受。与清同改南京礼
部员外郎，同复职。穆才性敏捷，博涉群书，于国朝故
实，兵民利病，疆域险易，靡不通谙。每广座，言论风发”，
众咸嘉叹，穆亦以此自负。迁侍读学士，卒。